Kundasang

Kundasang toi ko' sumoonu lohowon sabaagi Kakadayan Tokoro Kundasang (boros Malayu: Pekan Kundasang) nopo nga iso pekan tokoro di bobos osomok do Nulu Nabalu om pointoning do Pekan Nabalu. Sinodu nopo do Kundasang mantad Taman Negara Kinabalu nga 6 km no. Kowowoowoyoon tawan di osonong om kokiikitanan posorili di olumis nopo nga iso sabab do ogumu tutumombului mongoi tombului id Kundasang.

Toud ko'onuan di tohontol kopio montok mogiigion do hiti nopo nga pomutanaman. Mantad dii, ointutunan kopio o Kundasang sabaagi longkod pomolian do rapaon id watas diti. Kotombuluian nogi nga osili toud ko'onuan di kumoduo oponsol montok mogiigion id Kundasang.

Tugu pomuhandaman Kundasang
Tugu pomuhandaman diti poingion id timpak do burul id likud do kadai-kadai rapaon toi ko umbuson. Mejar G. S. Carter, D.S.O. (Tob Carter) iri no tu tulun mantad New Zealand ii poingkaraja id Shell Oil Co. pinotimpuhun do kapamansayan do tugu diti id toun 1962, kopiampai do kohimaganan Taman Kinabalu montok momuhondom do 2,428 banduan Australia om British i noidu pogun maamaso Sangod Pomogunon II id kiim 'tawanan perang Sandakan', miampai nogi do kapamanahan mantad sandakan om ranau di bobos oilaan do tongo oulun tu ogumu o minidu pogun. Tugu di nogi nga iso tanda mamantang do tongoulun sandad montok do goos diolo moguhup do 'tawanan perang'. Haro onom no tulun mantad Australia di poimpasi po om nakaanu poposusui do koinggoritan di notoguangan diolo, nga aiso tulun Inggris do napasi.

 Demografi 
Kogumuan mogiigion Kundasang nopo nga mantad tinaru Dusun, Sungai, Bajau, Tulun Cina, om haro nogi piipiro mondidikot mantad Indonesia, miagal do tinaru Bugis, Tator, Timor, Jawa, id hombo minonguhup nogi do pinopoburu ekonomi id posorili Kundasang, loolobi id gana pomutanaman. Sundung do pakan tokoro no nga haro nogi o koumatan miagal ko' hotel, motel, chalet om "homestay" mooi do osinggawa o tutumombului.

 Kampung 
Haro piipiro kampung i haro id Kundasang, ii nopo nga;

Bil.Ngaran Kampung1 Pekan Kundasang (Longkod)2 Kampung Lembah Permai3 Kampung Cinta Mata4 Kampung Kauluan5 Kampung Mesilou6 Kampung Mentoki7 Kampung Bambangan8 Kampung Desa Aman9 Kampung Kinasaraban10 Kampung Bundu Tuhan11 Kampung Dumpiring12 Kampung Desa Sunyi (Kundasang Lama)13 Kampung Mohimboyon14 Kampung Nosorob 15 Kampung Pinousok16 Kampung Giman 17 Kampung Sinisian18 Kampung Ratau19 Kampung Karanaan20 Kampung Kituntul21 Kampung Lapai22 Kampung Sinar23 Kampung Liwagu24 Kampung Muhibah25 Kampung Kinandusan26 Kampung Kiwawoi 27 Kampung Waang28 Kampung Semuruh29 Kampung Sosondoton 30 Kampung Tudan31 Kampung Tinatasan

 Sikul 
+Bil Ngaran SikulWoyo Sikul1SK KundasangOsiriba2SK Mesilou3SK Don Bosco4SK Bundu Tuhan5SK Kinasaraban7SK Kauluan8SK Lipasu9SK Mohimboyon10SK Waang11SK Pahu Himbaan12SK Tagudon Lama13SK Pinausuk14SMK KundasangPintangaan15SMK Bundu Tuhan

 Sukuon